Νγκόζι Οκόντζο-Ιουεάλα

Η **Νγκόζι Οκόντζο-Ιουεάλα** (Ngozi Okonjo-Iweala, γενν. 13 Ιουνίου 1954) είναι Νιγηριανή-Αμερικανίδα οικονομολόγος και ειδικός στη διεθνή ανάπτυξη. Είναι μέλος των διοικητικών συμβουλίων της Standard Chartered Bank, του Twitter, της Παγκόσμιας Συμμαχίας για τα εμβόλια και την ανοσοποίηση και της Αφρικανικής Ικανότητας Κινδύνου (ARC).  Στις 15 Φεβρουαρίου 2021, διορίστηκε Γενική Διευθύντρια του Παγκόσμιου Οργανισμού Εμπορίου. Η θητεία της θα ξεκινήσει την 1η Μαρτίου 2021, οπότε θα γίνει η πρώτη γυναίκα και η πρώτη Αφρικανή που κατέχει το γραφείο.  

Προηγουμένως, η Οκόντζο-Ιουεάλα εργάστηκες για 25 χρόνια στην Παγκόσμια Τράπεζα ως οικονομολόγος ανάπτυξης, όπου έφτασε να γίνει το νούμερο δύο του διευθύνοντος συμβούλου επιχειρήσεων (2007-2011). Υπηρέτησε επίσης δύο θητείες ως υπουργός Οικονομικών της Νιγηρίας (2003–2006, 2011–2015) υπό τον Πρόεδρο Ολουσεγκούν Ομπασάντζο και τον Πρόεδρο Γκούντλακ Τζόναθαν αντίστοιχα. Ήταν η πρώτη γυναίκα που υπηρέτησε ως υπουργός Οικονομικών της χώρας, η πρώτη γυναίκα που υπηρέτησε δύο φορές στο αξίωμα αυτό και η μόνη υπουργός Οικονομικών που υπηρέτησε κάτω από δύο διαφορετικούς προέδρους. Το 2005, το περιοδικό ''Euromoney'' την ανακήρυξε Παγκόσμια Υπουργό Οικονομικών της χρονιάς. 

## Νεαρή ηλικία και εκπαίδευση
Η Οκόντζο-Ιουεάλα γεννήθηκε στο Ογκβάσι-Ουκβού, στηνΠολιτεία του Δέλτα, στη Νιγηρία, όπου ο πατέρας της καθηγητής ΤσουκβούκαΟκόντζο ήταν ο Obi (Βασιλιάς) της Βασιλικής Οικογένειας Ομπάι του Ογκβάσι-Ουκβού. 

Η Οκόντζο-Ιουεάλα εκπαιδεύτηκε στο σχολείο Κουήνς, στοΕνούγκου, στο Σχολείο Αγίας Άννας στο Μολέτε, στο Ιμπαντάν και στο Διεθνές Σχολείο Ιμπαντάν. Έφτασε στις ΗΠΑ το 1973 ως έφηβη για να σπουδάσει στο Πανεπιστήμιο του Χάρβαρντ, αποφοιτώντας με πτυχίο στα Οικονομικά με την ανώτατη διάκριση το 1976.   Το 1981, απέκτησε το διδακτορικό της στην περιφερειακή οικονομία και ανάπτυξη από το Ινστιτούτο Τεχνολογίας της Μασαχουσέτης με διατριβή με τίτλο *Πιστωτική πολιτική, αγροτικές χρηματοπιστωτικές αγορές και η γεωργική ανάπτυξη της Νιγηρίας*.  Έλαβε διεθνή υποτροφία από την Αμερικανική Ένωση Γυναικών Πανεπιστημίων (AAUW), η οποία υποστήριξε τις διδακτορικές της σπουδές. 

## Καριέρα

### Καριέρα στην Παγκόσμια Τράπεζα
[μικρογραφία| Η Νγκόζι Οκόντζο-Ιουεάλα στις εαρινές συναντήσεις του [Διεθνές Νομισματικό Ταμείο|Διεθνούς Νομισματικού Ταμείου και του Ομίλου της Παγκόσμιας Τράπεζας το 2004]]
Η Οκόντζο-Ιουεάλα έχει μία 25ετή καριέρα στην Παγκόσμια Τράπεζα στην Ουάσιγκτον ως οικονομολόγος ανάπτυξης, φτάνοντας στη Νο. 2 θέση του Διευθύνοντος Συμβούλου. Ως Διευθύνουσα Σύμβουλος, είχε την ευθύνη εποπτείας για το λειτουργικό χαρτοφυλάκιο της Παγκόσμιας Τράπεζας ύψους 81 δισεκατομμυρίων δολαρίων στην Αφρική, τη Νότια Ασία, την Ευρώπη και την Κεντρική Ασία. Η Οκόντζο-Ιουεάλα ηγήθηκε πολλών πρωτοβουλιών της Παγκόσμιας Τράπεζας για να βοηθήσει χώρες χαμηλού εισοδήματος κατά τη διάρκεια των επισιτιστικών κρίσεων 2008-2009 και αργότερα κατά τη διάρκεια της χρηματοπιστωτικής κρίσης. Το 2010, ήταν πρόεδρος του προγράμματος αναπλήρωσης του Διεθνούς Συνεταιρισμού Ανάπτυξης (IDA), της επιτυχούς προσπάθειας της Παγκόσμιας Τράπεζας να συγκεντρώσει επιχορηγήσεις ύψους 49,3 δισεκατομμυρίων δολαρίων και πίστωση χαμηλού επιτοκίου για τις φτωχότερες χώρες του κόσμου. Κατά τη διάρκεια της παραμονής της στην Παγκόσμια Τράπεζα, ήταν επίσης μέλος της Επιτροπής για την Αποτελεσματική Αναπτυξιακή Συνεργασία με την Αφρική, η οποία ιδρύθηκε από τον πρωθυπουργό Άντερς Φογκ Ράσμουσσεν της Δανίας και πραγματοποίησε συναντήσεις μεταξύ Απριλίου και Οκτωβρίου 2008.

### Κυβερνητική Καριέρα
Η Οκόντζο-Ιουεάλα υπηρέτησε δύο φορές ως Υπουργός Οικονομικών της Νιγηρίας και επίσης ως Υπουργός Εξωτερικών. Ήταν η πρώτη γυναίκα που κατείχε και τις δύο θέσεις. Κατά την πρώτη θητεία της ως Υπουργού Οικονομικών υπό τη διοίκηση του Προέδρου Όλουσεγκούν Ομπασάντζο, ηγήθηκε των διαπραγματεύσεων με τη Λέσχη των Παρισίων που οδήγησαν στην εξάλειψη 30 δισεκατομμυρίων δολαρίων από το χρεός της Νιγηρίας, συμπεριλαμβανομένης της πλήρους ακύρωσης 18 δισεκατομμυρίων δολαρίων. Το 2003, ηγήθηκε των προσπαθειών για τη βελτίωση της μακροοικονομικής διαχείρισης της Νιγηρίας, συμπεριλαμβανομένης της εφαρμογής ενός φορολογικού κανόνα με βάση την τιμή του πετρελαίου. Τα έσοδα που συγκεντρώνονταν πάνω από μια τιμή αναφοράς του πετρελαίου αποταμιεύονταν σε έναν ειδικό λογαριασμό που ονομάζεται "Ο Λογαριασμός του Υπερβάλλοντος Αργού", ο οποίος συνέβαλε στη μείωση της μακροοικονομικής αστάθειας.

Εισήγαγε επίσης την πρακτική να δημοσιεύεται  στις εφημερίδες η μηνιαία οικονομική κατανομή για κάθε πολιτεία από την Ομοσπονδιακή Κυβέρνηση της Νιγηρίας. Αυτή η δράση συνέβαλε σημαντικά στην αύξηση της διαφάνειας στη διακυβέρνηση.  Με την υποστήριξη της Παγκόσμιας Τράπεζας και του ΔΝΤ προς την Ομοσπονδιακή Κυβέρνηση, βοήθησε στην οικοδόμηση μιας ηλεκτρονικής πλατφόρμας χρηματοοικονομικής διαχείρισης — το Ολοκληρωμένο Κυβερνητικό Σύστημα Χρηματοοικονομικής Διαχείρισης και Πληροφοριών (GIFMIS), συμπεριλαμβανομένου του Ενιαίου Λογαριασμού του Κυβερνητικού Ταμείου (TSA) και του Ολοκληρωμένου Συστήματος Πληροφοριών Μισθοδοσίας και Προσωπικού  (IPPIS), βοηθώντας ταυτόχρονα στη μείωση της διαφθοράς. Έως την 31η Δεκεμβρίου 2014, η πλατφόρμα IPPIS είχε αποβάλλει 62.893 εργαζόμενους - φαντάσματα από το σύστημα και εξοικονόμησε για την κυβέρνηση περίπου 1,25 δισεκατομμύρια δολάρια.  

Η Οκόντζο-Ιουεάλα βοήθησε επίσης τη Νιγηρία να αποκτήσει την πρώτη κρατική πιστοληπτική της βαθμολογία (από BB μείον) από τους Οίκους Αξιολόγησης Fitch Ratings and Standard & Poor's το 2006.

Μετά την πρώτη θητεία της ως Υπουργός Οικονομικών, υπηρέτησε δύο μήνες ως Υπουργός Εξωτερικών το 2006.  Τον Δεκέμβριο του 2007 επέστρεψε στην Παγκόσμια Τράπεζα ως Διευθύνουσα Σύμβουλος. 

Το 2011, η Οκόντζο-Ιουεάλα διορίστηκε εκ νέου ως Υπουργός Οικονομικών στη Νιγηρία με το διευρυμένο χαρτοφυλάκιο του Συντονιστή Υπουργού για την Οικονομία από τον Πρόεδρο Goodluck Jonathan. Η κληρονομιά της περιλαμβάνει την ενίσχυση των δημόσιων οικονομικών συστημάτων της χώρας και την τόνωση του στεγαστικού τομέα με την ίδρυση της Εταιρείας Αναχρηματοδότησης Στεγαστικών Δανείων (NMRC). Επίσης, ενδυνάμωσε τις γυναίκες και τους νέους με το πρόγραμμα Μεγαλώνοντας Κορίτσια και Γυναίκες στη Νιγηρία (GWIN), ένα σύστημα προϋπολογισμού που βασίζεται στο φύλο, και το αναγνωρισμένο πρόγραμμα Νεανική Επιχείρηση με Καινοτομία (YouWIN), για την υποστήριξη επιχειρηματιών, που δημιούργησαν χιλιάδες θέσεις εργασίας.   

Αυτό το πρόγραμμα έχει αξιολογηθεί από την Παγκόσμια Τράπεζα ως ένα από τα πιο αποτελεσματικά του είδους του παγκοσμίως. Υπό την ηγεσία της, το Εθνική Στατιστική Υπηρεσία επανακαθόρισε το έτος βάσης του Ακαθάριστου Εγχώριου Προϊόντος (ΑΕγχΠ), για πρώτη φορά μέσα σε 24 χρόνια, γεγονός οποίο έκανε τη Νιγηρία να αναδειχθεί ως η μεγαλύτερη οικονομία στην Αφρική. Έγινε στόχος αντιδράσεων για την πολιτική κατάργησης των επιδοτήσεων καυσίμων της κυβέρνησης, μια ενέργεια που οδήγησε σε διαμαρτυρίες τον Ιανουάριο του 2012. Ώντας μέλος της κυβέρνησης του Goodluck Jonathan, έλαβε απειλές θανάτου και υπέστη την απαγωγή της μητέρας της.   Τον Μάιο του 2016, η νέα κυβέρνηση κατάργησε τελικά την επιδότηση καυσίμων αφού έγινε προφανές ότι ήταν μη βιώσιμη και αναποτελεσματική. 

Εκτός από τον ρόλο της στην κυβέρνηση, η Οκόντζο-Ιουεάλα υπηρέτησε στην Επιτροπή Ανάπτυξης (2006-2009), με επικεφαλής τον βραβευμένο με Νόμπελ Καθηγητή Μάικλ Σπενς και την Ομάδα Υψηλού Επιπέδου του Γενικού Γραμματέα των Ηνωμένων Εθνών για την Αναπτυξιακή Ατζέντα μετά το 2015 (2012-2013). Υπήρξε, επίσης, συν-πρόεδρος την Παγκόσμια Εταιρική Σχέση για Αποτελεσματική Αναπτυξιακή Συνεργασία Ανάπτυξης. Το 2012, ήταν υποψήφια για την προεδρία της Παγκόσμιας Τράπεζας απέναντι στον πρόεδρο του κολλεγίου Ντάρτμουθ Τζιμ Γιονγκ Κιμ. Εάν είχε εκλεγεί, θα είχε γίνει η πρώτη γυναίκα πρόεδρος του οργανισμού.

### Μετέπειτα καριέρα
Μετά την αποχώρηση της από την κυβέρνηση, η Οκόντζο-Ιουεάλα ήταν επίσης μέλος της Διεθνούς Επιτροπής για τη Χρηματοδότηση της Παγκόσμιας Εκπαιδευτικής Ευκαιρίας (2015-2016), υπό την προεδρία του Γκόρντον Μπράουν και της Ομάδας Διαπρεπών Ατόμων για την Παγκόσμια Χρηματοοικονομική Διακυβέρνηση, η οποία ιδρύθηκε από τους Υπουργούς Οικονομικών της G20 και Διοικητές της Κεντρικής Τράπεζας (2017-2018). Από το 2014, συμπροεδρεύει την Παγκόσμια Επιτροπή για την Οικονομία και το Κλίμα, με τους Νίκολας Στερν και Πολ Πόλμαν. Τον Ιανουάριο του 2016, διορίστηκε Πρόεδρος του Διοικητικού Συμβουλίου της Παγκόσμιας Συμμαχίας για τα εμβόλια και την ανοσοποίηση (GAVI) . 

Η Οκόντζο-Ιουεάλα έχει ιδρύσει τον πρώτο γηγενή οργανισμό δημοσκοπήσεων της Νιγηρίας, NOI-Polls. Ίδρυσε επίσης το Κέντρο Μελέτης των Οικονομιών της Αφρικής (C-SEA), μια ερευνητική δεξαμενή σκέψης που εδρεύει στην Αμπούζα και είναι επισκέπτης-συνεργάτης στο Κέντρο Παγκόσμιας Ανάπτυξης και στο Ίδρυμα Μπρούκινγκ. 

Από το 2019, η Οκόντζο-Ιουεάλα είναι μέλος της Διεθνούς Επιτροπής της UNESCO για το μέλλον της εκπαίδευσης, υπό την προεδρία της Σάλε Γουόρκ Ζέουντα. Επίσης, από το 2019, υπηρετεί στο Συμβούλιο Υψηλού Επιπέδου για την Ηγεσία και τη Διαχείριση για την Ανάπτυξη της Εταιρικής Σχέσης για την Υγεία του Άσπεν (AMP Health).  Το 2020, η Διευθύνουσα Σύμβουλος του Διεθνούς Νομισματικού Ταμείου Kristalina Georgieva την διόρισε σε μια εξωτερική συμβουλευτική ομάδα για να παράσχει συμβουλές σχετικά με τις προκλήσεις πολιτικής. Επίσης το 2020, διορίστηκε από την Αφρικανική Ένωση (ΑΕ) ως ειδική απεσταλμένη για να ζητήσει διεθνή υποστήριξη για να αντιμετωπίσει η ήπειρος τον οικονομικό αντίκτυπο της πανδημίας COVID-19.

Τον Ιούνιο του 2020, ο Πρόεδρος Μουχαμάντου Μπουχάρι της Νιγηρίας όρισε την Οκόντζο-Ιουεάλα ως υποψήφια της χώρας για τη θέση του Γενικό Διευθυντή του Παγκόσμιου Οργανισμού Εμπορίου (ΠΟΕ). Αργότερα προχώρησε στον τελικό γύρο των εκλογών ανταγωνιζόμενη στο τέλος την Γιο Μιούνγκ-χεε. Πριν από την ψηφοφορία, έλαβε την υποστήριξη της Ευρωπαϊκής Ένωσης για την υποψηφιότητά της. Τον Οκτώβριο του 2020, η κυβέρνηση των Ηνωμένων Πολιτειών δήλωσε ότι δεν θα υποστηρίξει την υποψηφιότητα της Οκόντζο-Ιουεάλα. Ο ΠΟΕ στην επίσημη έκθεσή του ανέφερε ότι η Οκόντζο-Ιουεάλα "είχε σαφώς τη μεγαλύτερη υποστήριξη από τα Μέλη στον τελικό γύρο και απολάμβανε ευρεία υποστήριξη από τα Μέλη από όλα τα επίπεδα ανάπτυξης και από όλες τις γεωγραφικές περιοχές και αυτό συνέβαινε καθ 'όλη τη διαδικασία".  Στις 5 Φεβρουαρίου 2021, η Γιο Μιούνγκ-χεε ανακοίνωσε την απόσυρση της υποψηφιότητας της, σε "στενή διαβούλευση με τις Ηνωμένες Πολιτείες". Σύμφωνα με μια δήλωση που εκδόθηκε από τον Εκπρόσωπο Εμπορίου των Ηνωμένων Πολιτειών, η οποία αναφέρει ότι «Οι Ηνωμένες Πολιτείες σημειώνουν τη σημερινή απόφαση της Υπουργού Εμπορίου της Δημοκρατίας της Κορέας Γιο Μιούγγκ-χεε να αποσύρει την υποψηφιότητά της για Γενική Διευθύντρια του Παγκόσμιου Οργανισμού Εμπορίου (ΠΟΕ). Η διοίκηση Μπάιντεν-Χάρις εκφράζει την ισχυρή υποστήριξή της στην υποψηφιότητα της Δρ. Νγκόζι Οκόντζο-Ιουεάλα ως την επόμενη Γενική Διευθύντρια του ΠΟΕ". Η Οκόντζο-Ιουεάλα διορίστηκε ομόφωνα ως η επόμενη γενική διευθύντρια στις 15 Φεβρουαρίου. 

Στις αρχές του 2021, ηο Οκόντζο-Ιουεάλα διορίστηκε ως συμπρόεδρος, μαζί με τους Θάρμαν Σανμουγκαρατνάμ και Λόρενς Σάμερς, της Ανεξάρτητης Ομάδας Υψηλού Επιπέδου (HLIP) σχετικά με τη χρηματοδότηση των παγκόσμιων κοινών για την ετοιμότητα και την αντίδραση σε πανδημίες, η οποία είχε θεσπιστεί από την ομάδα G20.

## Προσωπική ζωή
Είναι παντρεμένη με τον Ικέμπα Ιουεάλα, νευροχειρουργό από την Ουμουαχία, Πολιτεία Άμπια, Νιγηρία. Έχουν τέσσερα παιδιά, συμπεριλαμβανομένου του συγγραφέα Ουζοντίνμα Ιουεάλα.    

Κατά την εκστρατεία της για να γίνει η επόμενη Γενική Διευθύντρια του ΠΟΕ, αποκαλύφθηκε ότι η Οκόντζο-Ιουεάλα πολιτογραφήθηκε στις ΗΠΑ το 2019 αφού πέρασε αρκετές δεκαετίες δουλεύοντας και σπουδάζοντας εκεί. Δεδομένων των συνεχιζόμενων εμπορικών εντάσεων μεταξύ Κίνας και ΗΠΑ, οι αναλυτές σχολίασαν ότι η αποκάλυψη θα συνέβαλε στη διαμόρφωση της στάσης της Κίνας απέναντί της.

## Αλλες δραστηριότητες

### Κυβερνητικές υπηρεσίες

* Οργανισμός Διεθνούς Συνεργασίας της Ιαπωνίας (JICA), μέλος του Διεθνούς Συμβουλευτικού Συμβουλίου (από το 2017) 

### Διεθνείς οργανισμοί

* Ασιατική Τράπεζα Επενδύσεων Υποδομών (AIIB), μέλος της διεθνούς συμβουλευτικής ομάδας (από το 2016) 
* Παγκόσμια Συμμαχία για τα εμβόλια και την ανοσοποίηση, Πρόεδρος του Διοικητικού Συμβουλίου (από το 2016) 
* Φορολογικοί επιθεωρητές Χωρίς Σύνορα ΟΟΣΑ / UNDP  (TIWB), Μέλος του Διοικητικού Συμβουλίου 
* Αφρικανική Τράπεζα Ανάπτυξης (AfDB), Ex-Officio Μέλος του Διοικητικού Συμβουλίου (2003–2006, 2011–2015) 
* Διεθνές Νομισματικό Ταμείο (ΔΝΤ), Μέλος της Διεθνούς Επιτροπής Νομισματικών και Χρηματοοικονομικών (2003–2006, 2011–2015) 
* Κοινή Επιτροπή Ανάπτυξης της Παγκόσμιας Τράπεζας-ΔΝΤ, Πρόεδρος (2004) 

### Εταιρικά συμβούλια

* Danone, Μέλος της Επιτροπής Αποστολής (από το 2020)  
* Twitter, Μέλος του Διοικητικού Συμβουλίου (από το 2018)  
* Standard Chartered, ανεξάρτητο μη εκτελεστικό μέλος του Διοικητικού Συμβουλίου (από το 2017) 
* Lazard, Ανώτερη Σύμβουλος (από το 2015) 

### Μη κερδοσκοπικοι οργανισμοί

* Κληροδότημα Κάρνεγκι για τη Διεθνή Ειρήνη, Μέλος του Διοικητικού Συμβουλίου (από το 2019)
* Bloomberg New Economy Forum, Μέλος της Συμβουλευτικής Επιτροπής (από το 2018) 
* Αποτελέσματα για ανάπτυξη (R4D), Μέλος του Διοικητικού Συμβουλίου (από το 2014)  
* Παγκόσμια Τραπεζική Γυναικών, Μέλος του Γνωμοδοτικού Συμβουλίου της Αφρικής (από το 2014) 
* Η Ομάδα Β, Μέλος (από το 2013)  
* Friends of the Global Fund Africa, Μέλος του Διοικητικού Συμβουλίου (από το 2007) 
* Παγκόσμια χρηματοοικονομική ακεραιότητα (GFI), μέλος του συμβουλευτικού συμβουλίου (από το 2007) 
* Αφρικανική ικανότητα κινδύνου, πρόεδρος του διοικητικού συμβουλίου 
* Αφρικανικό Πανεπιστήμιο Επιστήμης και Τεχνολογίας, Πρόεδρος του Συμβουλίου 
* Georgetown Institute for Women, Peace and Security, Μέλος της Συμβουλευτικής Επιτροπής 
* Παγκόσμιος Συνασπισμός Επιχειρήσεων για Εκπαίδευση, Μέλος της Συμβουλευτικής Επιτροπής 
* Mandela Institute for Development Studies (MINDS), Μέλος της Συμβουλευτικής Επιτροπής 
* Mercy Corps, Μέλος του Παγκόσμιου Συμβουλίου Ηγεσίας 
* Ίδρυμα Ρόκφέλερ, Μέλος του Διοικητικού Συμβουλίου (2008-2018)  
* Ίδρυμα Νέλσον Μαντέλα, πρόεδρος του διοικητικού συμβουλίου 
* Μία εκστρατεία, Μέλος του Διοικητικού Συμβουλίου 
* Oxford Martin School, Μέλος του Γνωμοδοτικού Συμβουλίου 
* Vital Voices, Μέλος του Παγκόσμιου Συμβουλευτικού Συμβουλίου 
* World Economic Forum Young Global Leaders Foundation, πρώην μέλος του διοικητικού συμβουλίου 

## Αναγνώριση

### Βραβεία
Η Οκόντζο-Ιουεάλα έχει λάβει πολλές αναγνωρίσεις και βραβεία. Είναι στις λίστες των: 50 κορυφαίων ηγετών του κόσμου (*Fortune*, 2015), 100 κορυφαίων ανθρώπων με επιρροή στον κόσμο  *TIME*, 2014),  100 κορυφαίων παγκόσμιων στοχαστών (*[[Foreign Policy]]*, 2011 και 2012),  κορυφαίων 100 πιο ισχυρών γυναικών στον κόσμο (*[[Forbes]]*, 2011, 2012, 2013 και 2014),  κορυφαίων 3 πιο ισχυρών γυναικών στην Αφρική (Forbes, 2012), 10 κορυφαίων γυναικών με μεγαλύτερη επιρροή στην Αφρική (*Forbes*, 2011), 100 κορυφαίων γυναικών στον κόσμο (*[[The Guardian]]*, 2011), 150 κορυφαίων γυναίκες στον κόσμο (*Newsweek*, 2011), κορυφαίων 100 πιο εμπνευσμένων ανθρώπων στον κόσμο που προσφέρουν για κορίτσια και γυναίκες (Women Deliver, 2011).  Κατατάχθηκε μεταξύ των73 "λαμπρών" ανθρώπων με επιρροή στις επιχειρήσεις στον κόσμο από την Condé Nast International.

Το 2019, η Οκόντζο-Ιουεάλα εξελέγη στην Αμερικανική Ακαδημία Τεχνών και Επιστημών.  Της απονεμήθηκαν, επίσης, υψηλές εθνικές τιμές από τη Δημοκρατία της Ακτής του Ελεφαντοστού και τη Δημοκρατία της Λιβερίας. Είναι, επίσης. αποδέκτης παρασήμου του Διοικητή της Ομοσπονδιακής Δημοκρατίας της Νιγηρίας (CFR).  Άλλες τιμές περιλαμβάνουν:

* 2020 - Αφρικανή της χρονιάς, Forbes Africa. 
* 2017 - Βραβείο Vanguard, Πανεπιστήμιο Howard 
* 2017 - Βραβείο οικονομικής ενδυνάμωσης των γυναικών, WEConnect International 
* 2017 - Madeleine K. Albright Global Development Award, Ινστιτούτο Aspen 
* 2016 - Βραβείο Power with Purpose, Devex Development Communications Network 
* 2016 - Global Fairness Award, Global Fairness Initiative 
* 2014 - Ντέιβιντ Ροκφέλερ Bridging Leadership Award 
* 2011 - Πρόεδρος του χρυσού μεταλλίου της Ιταλικής Δημοκρατίας, Κέντρο Pia Manzu 
* 2011 - Παγκόσμιο βραβείο ηγεσίας, Συμβούλιο του Σικάγο για τις παγκόσμιες υποθέσεις 
* 2010 - Παγκόσμιο Βραβείο Ηγεσίας, Columbia University Σχολή Διεθνών και Δημοσίων Υποθέσεων 
* 2010 - Βραβείο διακεκριμένης ανθρωπιστικής υπηρεσίας επίσκοπου Τζον Τ. Γουόκερ 
* 2004 - Βραβείο European Heroes *TIME* 
* 2004 - Υπουργός Οικονομικών της Χρονιάς, *περιοδικό Investor Africa* 
* 2005 - Υπουργός Οικονομικών της Χρονιάς για την Αφρική και τη Μέση Ανατολή, *[[Ο τραπεζίτης|The Banker]] *
* 2005 - Παγκόσμιος Υπουργός Οικονομικών της Χρονιάς, *[[Euromoney]]* 
* 2005 - Υπουργός Οικονομικών της Χρονιάς για την Αφρική και τη Μέση Ανατολή, *περιοδικό αναδυόμενων αγορών *

### Επίτιμα πτυχία
Η Οκόντζο-Ιουεάλα έχει λάβει τιμητικά πτυχία από δεκατέσσερα πανεπιστήμια παγκοσμίως, συμπεριλαμβανομένων ορισμένων από τα πιο διάσημα κολέγια:

* Πανεπιστήμιο της Πενσυλβάνια (2013), 
* Πανεπιστήμιο Γέιλ (2015), 
* Κολλέγιο Άμερστ (2009) 
* Κολέγιο Τρίνιτι, Δουβλίνο (2007) 
* Πανεπιστήμιο Μπράουν (2006), 
* Κολέγιο Κόλμπι (2007),  και
* Πανεπιστήμιο Βόρειας Καραϊβικής, Τζαμάικα. 

Έχει επίσης λάβει πτυχία από μια σειρά από πανεπιστήμια της Νιγηρίας, όπως το Κρατικό Πανεπιστήμιο Άμπια, το Κρατικό Πανεπιστήμιο Δέλτα, της Αμπράκα, το Πανεπιστήμιο Oduduwa, το Πανεπιστήμιο Μπάμπκοκ και τα πανεπιστήμια του Πορτ Χάκορτ, Καλαμπάρ και Ίφε (πανεπιστήμιο Obafemi Awolowo). Το 2019, στην Οκόντζο-Ιουεάλα απονεμήθηκε επίτιμο πτυχίο από το Πανεπιστήμιο του Τελ Αβίβ. 

## Έργα

### Βιβλία

* 
* 
* 
* 

### Άρθρα

* 

### Ομιλίες

* 
* 
* 

## Παραπομπές


## Εξωτερικοί σύνδεσμοι

* Πλήρης βιογραφία και βιογραφικό σημείωμα (ιστότοπος ΠΟΕ)
* Time Hero Heroes του 2004 
* "Ο προϋπολογισμός του 2011 δεν είναι καλός για ανάπτυξη - Okonjo-Iweala"
* Το Κέντρο για την Παγκόσμια Ανάπτυξη και το ''The Washington Post'' Παρόν: Εκδήλωση υποψηφίου Προέδρου της Παγκόσμιας Τράπεζας: Ngozi Okonjo-Iweala 

Κατηγορία:Νιγηριανοί πολιτικοί
Κατηγορία:Νιγηριανοί οικονομολόγοι
Κατηγορία:Γυναίκες πολιτικοί
Κατηγορία:Αμερικανοί νιγηριανής καταγωγής
Κατηγορία:Απόφοιτοι του Πανεπιστημίου Χάρβαρντ
Κατηγορία:Οικονομολόγοι του 20ού αιώνα